《镇远楼四首 其三》
清代·袁州佐

万叠祁连列槛平，遥飞寒爽照人清。西邀王母云车近，东望长安雨树明。

天马自来春蓿长，泽鸿方集午烟横。共疑身在尘寰表，应有高衢接玉京。

作者简介：袁州佐（？—1671）字左之，山东济宁人，清朝官吏。顺治十二年进士，授陕西乾州知州。州佐在甘州久，言边境要害战守状，原委斠然。谓边地民稀，宜用开中法，分河东盐引三之一输粟河西资军食；又宜简练乡勇，拔置卒伍，不待召募，可坐收精锐。时诏简监司具才望者入为卿贰，州佐在选，会卒，未及用。